Ka'ir

Ka'ir ligger langs den sørøstlige kysten av kontinentet, og er den siste nålevende byen langs kysten nordover før man når kongeriket. Sammen med Banhogg utgjør de unionen som har blitt hetende Ka'ir-Ban. De to byene er skilt av en elv, men gjennom tidene har byenes bebyggelse vokst på påler mot hverandre over elva, og elva er i dag helt overbygd et langt stykke inn fra kysten. Området mellom byene kalles Pålebyen eller Mellombyen, og er et slags lovløst ingenmannsland, ettersom ingen av de to byene ønsker å stå ansvarlige for hva som foregår der.

Ka'ir og Banhogg har gjennom mange år lært seg å ikke konkurrere, men samarbeide. Banhogg har fokusert på jordbruk, mens Ka'ir har bygd sin velstand på jakt, fangst og generell handel. Byene har også en slags felles administrasjon, ved at de to borgermesterne Rimala (Ka'ir) og Rothorn (Banhogg) jevnlig møtes for å sørge for at balansen opprettholdes.

Byens stolthet er Ka'ir vitenskapelige akademi og bibliotek, eller bare "Skolen i Ka'ir", som institusjonen vanligvis kalles. Byens størrelse gjør det også mulig å drive svært spesialiserte forretninger, og det aller meste kan skaffes i den rette butikken her i Ka'ir-Ban. Knippet som er nevnt under er eksempler på hvordan forretningslivet i Ka'ir fungerer, samt et par kuriositeter. For øvrig kan byen skryte av et svært rikholdig torv, som spesielt i helgen er uten sidestykke blant de selvstendige bystatene.

Forretninger
Fire Ulver (vertshus)

Markens Grøde (vertshus)

Frostbitt (bar)

Horgans Hule (bar)

Keltors Kvalitetsbuer

Govans Førsteklasses Våpen